turjo4nis/wikipedia-bn-dump-20250701 huggingface dataset:
অঁদ্রে-মারি অম্পেয়্যার

অঁদ্রে-মারি অম্পেয়্যার (এম্পিয়ার বা অ্যাম্পিয়ার নামেও পরিচিত) () (জানুয়ারি ২০, ১৭৭৫ – জুন ১০, ১৮৩৬) একজন ফরাসি পদার্থবিজ্ঞানী। তাড়িৎ-চৌম্বকত্বে অবদানের জন্য তিনি বিখ্যাত। তড়িৎ প্রবাহের আন্তর্জাতিক একক অ্যাম্পিয়ারের নামকরণ তার সম্মানে করা হয়েছে।

তড়িচ্চুম্বকত্বে অবদান 
অম্পেয়্যার পর্যবেক্ষণ করেছিলেন, দুটি বিদ্যুৎবাহী তারকে যদি সমান্তরালে পাশাপাশি রাখা হয় তবে তার দুটি পরস্পরকে আর্কষণ করে। তবে তারদুটিতে একই দিকে বিদ্যুৎ প্রবাহিত করতে হবে। আর যদি দু তারে বিদ্যুৎ প্রবাহ যদি পরস্পরের বিপরীত দিকে হয়, তাহলে তারদুটি পরস্পরকে বিকর্ষণ করবে। তিনি একটা পরীক্ষাও করেছিলেন এ বিষয়ে। একটি তারকে স্পিংয়ের মতো করে পেঁচিয়েছিলেন। ফলে তারে একটি কুণ্ডলি তৈরি হয়েছিল। যাকে বলে কয়েল। কুণ্ডলির একটি প্যাঁচ আরেকটি পাঁচের সাথে সমান্তরালে অবস্থান করে। এরপর সেই কুণ্ডলির ভেতর দিয়ে বিদ্যুৎ প্রবাহিত করলেন অ্যাম্পিয়ার। যেহেতু একই দিকে বিদ্যুৎ প্রবাহিত হচ্ছে, তাই প্রতিটা প্যাঁচেরও বিদ্যুৎ প্রবাহের দিক এক। আবার প্যাঁচগুলো পরস্পরের সমান্তরালে রয়েছে, সুতরাং এদের ভেতরে প্রবল আকর্ষণ বল কাজে করে। একটি প্যাঁচ আরেকটি প্যাঁচের আকর্ষণ শক্তি বাড়িয়ে দেয়। পুরো কুণ্ডলিটি তাই একটা শক্তিশালি চুম্বকের মতো কাজ করে। কুণ্ডলির একটা দিক চুম্বকের উত্তর মেরুর মতো এবং আরেকটা দিক চুম্বকের দক্ষিণ মেরুর মতো কাজ করে।

বৈদ্যুতিক মোটর এই নীতির উপর নির্ভর করে ঘোরে।

তথ্যসূত্র

বহিঃসংযোগ 

 Ampère and the history of electricity - a French-language, edited by CNRS, site with Ampère's correspondence (full text and critical edition with links to manuscripts pictures, more than 1000 letters), an Ampère bibliography, experiments, and 3D simulations
 Ampère Museum⇾Biographie d'Ampère - a French-language site from the museum in Poleymieux-au-Mont-d'or, near Lyon, France
 
 
 Catholic Encyclopedia on André Marie Ampère
 André-Marie Ampère: The Founder of Electromagnetism - Background information and related experiments
 lccn

১৭৭৫-এ জন্ম
১৮৩৬-এ মৃত্যু
ফরাসি পদার্থবিজ্ঞানী
ফরাসি রোমান ক্যাথলিক
রয়েল সোসাইটির বিদেশি সদস্য
ফরাসি বিজ্ঞান একাডেমির সদস্য
চুম্বকত্ব
স্থির তড়িৎ
রয়েল সোসাইটি অব এডিনবার্গের সভ্য
রয়েল সুয়েডীয় বিজ্ঞান অ্যাকাডেমির সদস্য
অন্দের্শ ইয়োনাস অংস্ট্রেম

অন্দের্শ ইয়োনাস অংস্ট্রেম (আগস্ট ১৩, ১৮১৪ – জুন ২১, ১৮৭৪) একজন সুয়েডীয় পদার্থবিজ্ঞানী ও জ্যোতির্বিদ। তিনি বর্ণালীবীক্ষণের জনকদের একজন।

জীবনী 
অন্দের্শ ১৮১৪ সালের ১৩ আগস্ট মেডেলপ্যাড, সুইডেন এ জন্মগ্রহণ করেন। তার পিতা ইয়োহান অংস্ট্রেম। অন্দের্শ হার্নোসান্ডে পড়াশুনা করেন। ১৮৩৩ সালে তিনি উপসালায় চলে যান এবং সেখানে উপসালা বিশ্ববিদ্যালয়ে ভর্তি হন। ১৮৩৯ সালে তিনি এই বিশ্ববিদ্যালয়ের পদার্থ বিজ্ঞানের ডসেন্ট হন। ১৮৪২ সালে ব্যবহারিক জ্যোতির্বিদ্যার অভিজ্ঞতা অর্জনের জন্য তিনি স্টকহোম মানমন্দির এ যান। পরের বছর তিনি উপসালা জ্যোতির্বিদ্যা মানমন্দির এ তত্ত্বাবধায়ক হিসেবে নিয়োগ লাভ করেন।

তিনি রাজকীয় সুয়েডীয় বিজ্ঞান একাডেমি (১৮৫০), রয়েল সোসাইটি (১৮৭০), এবং ফরাসি ইনস্টিটিউট (১৮৭৩) এর নির্বাচিত সদস্য।

তার পুত্র নুট অংস্ট্রেমও (১৮৫৭-১৯১০) একজন পদার্থবিদ।

তিনি ১৮৭৪ সালের ২১ জুন উপসালায় মৃত্যুবরণ করেন।

তথ্যসূত্র 

১৮১৪-এ জন্ম
১৮৭৪-এ মৃত্যু
সুয়েডীয় পদার্থবিজ্ঞানী
সুয়েডীয় জ্যোতির্বিদ
ফরাসি বিজ্ঞান একাডেমির সদস্য
রাজকীয় সুয়েডীয় বিজ্ঞান একাডেমির সদস্য
রয়েল সোসাইটির বিদেশি সদস্য
রয়েল সুয়েডীয় বিজ্ঞান অ্যাকাডেমির সদস্য
উপসালা বিশ্ববিদ্যালয়ের প্রাক্তন শিক্ষার্থী
জন স্টুয়ার্ট বেল

জন স্টুয়ার্ট বেল (জুন ২৮, ১৯২৮ – অক্টোবর ১, ১৯৯০) একজন আইরিশ পদার্থবিজ্ঞানী। তিনি বেল এর উপপাদ্য এর প্রণেতা। কোয়ান্টাম পদার্থবিজ্ঞান শাখায় এই উপপাদ্যটিকে বিংশ শতাব্দীর অন্যতম গুরুত্বপূর্ণ আবিষ্কার বলে গণ্য করা হয়।

শিক্ষাজীবন 
বেল ১৯৪৮ সালে কুইন্স ইউনিভার্সিটি অব বেলফাস্ট থেকে পদার্থবিজ্ঞানে ব্যাচেলর ডিগ্রি অর্জন করেন। ১৯৫৬ সালে বার্মিংহাম বিশ্ববিদ্যালয় থেকে পদার্থবিজ্ঞানে ডক্টরেট ডিগ্রি অর্জন করেন।

তথ্যসূত্র

বহিঃসংযোগ 
 John Bell and the most profound discovery of science (December 1998) 
 The Most Profound Discovery of Science (September 2006)

১৯২৮-এ জন্ম
১৯৯০-এ মৃত্যু
আয়ারল্যান্ডীয় পদার্থবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
আমেরিকান অ্যাকাডেমি অব আর্টস অ্যান্ড লেটার্সের সদস্য
২০শ শতাব্দীর ব্রিটিশ পদার্থবিজ্ঞানী
বার্মিংহাম বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
কণা পদার্থবিজ্ঞানী
কোয়ান্টাম পদার্থবিজ্ঞানী
ইংরেজিতে অনুবাদক
জঁ-বাতিস্ত বিও

জঁ-বাতিস্ত বিও () (২১শে এপ্রিল, ১৭৭৪-৩রা ফেব্রুয়ারি, ১৮৬২) ছিলেন ফরাসি পদার্থবিজ্ঞানী, গণিতবিদ এবং জ্যোতির্বিদ।

পাদটীকা 

ফরাসি গণিতবিদ
ফরাসি পদার্থবিজ্ঞানী
১৭৭৪-এ জন্ম
১৮৬২-এ মৃত্যু
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ফরাসি পুরকৌশলী
প্যারিসের বিজ্ঞানী
আলোক পদার্থবিজ্ঞানী
১৯শ শতাব্দীর ফরাসি গণিতবিদ
ফরাসি বিজ্ঞান একাডেমির সদস্য
রয়েল সুয়েডীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
ফরাসি রোমান ক্যাথলিক
প্রবাহী গতিবিজ্ঞানী
পুংলিঙ্গ

পুরুষ (প্রতীক: ♂ )  বা পুংলিঙ্গ বলতে বোঝানো হয় জীবের সেই জৈবিক লিঙ্গকে যে শুক্রাণু নামক জননকোষ উৎপাদন করে যা নিষিক্তকরণ প্রক্রিয়ায় বড় আকারের ডিম্বাণুর , সাথে মিলিত হয়।

সাধারণ অর্থ
পৃথক লিঙ্গের অস্তিত্ব বিভিন্ন সময়ে এবং বিভিন্ন বংশে স্বাধীনভাবে বিকশিত হয়েছে, অভিসারী বিবর্তনের উদাহরণ। পুনরাবৃত্তমূলক প্যাটার্ন হলো দুই বা ততোধিক সঙ্গমের ধরন সহ সমজাতীয় প্রজাতির মধ্যে যৌন প্রজনন যার মধ্যে একই গঠন এবং আচরণের (কিন্তু আণবিক স্তরে ভিন্ন) গ্যামেট সহ অ্যানিসোগ্যামাস প্রজাতি থেকে পুরুষ এবং মহিলা ধরণের গ্যামেট থেকে ওগ্যামাস প্রজাতি যেখানে মহিলা গেমেট খুব বেশি। পুরুষের চেয়ে অনেক বড় এবং নড়াচড়া করার ক্ষমতা নেই। একটি ভালো যুক্তি রয়েছে যে এই প্যাটার্নটি সেই প্রক্রিয়াগুলির শারীরিক সীমাবদ্ধতার দ্বারা চালিত হয়েছিল যার দ্বারা দুটি গ্যামেট যৌন প্রজননের জন্য প্রয়োজনীয় হিসাবে একত্রিত হয়।

তদনুসারে, লিঙ্গকে প্রজাতি জুড়ে সংজ্ঞায়িত করা হয় উৎপাদিত গ্যামেটের প্রকারের দ্বারা (যেমন: spermatozoa vs. ova) এবং একটি বংশের পুরুষ এবং মহিলাদের মধ্যে পার্থক্য সবসময় অন্য বংশের পার্থক্যের পূর্বাভাস দেয় না।

বিভিন্ন লিঙ্গের জীব বা প্রজনন অঙ্গের মধ্যে যৌন দ্বিরূপতা শুধুমাত্র প্রাণীদের মধ্যে সীমাবদ্ধ নয়; পুরুষ গ্যামেটগুলি অন্যদের মধ্যে কাইট্রিড, ডায়াটম এবং ভূমি উদ্ভিদ দ্বারা উত্পাদিত হয়। ভূমি উদ্ভিদে, স্ত্রী এবং পুরুষ শুধুমাত্র স্ত্রী এবং পুরুষ গ্যামেট-উৎপাদনকারী জীব এবং কাঠামোই নয় বরং স্পোরোফাইটের গঠনগুলিকেও চিহ্নিত করে যা পুরুষ ও স্ত্রী উদ্ভিদের জন্ম দেয়।

আরো দেখুন 
 পুরুষ প্রতীক
 স্ত্রী
 নারী
 লিঙ্গ

তথ্যসূত্র

সামাজিক লিঙ্গ
পুরুষ
জৈবিক লিঙ্গ
ডোনাল্ড কানুথ

ডনাল্ড কানুথ মার্কিন কম্পিউটার বিজ্ঞানী ও স্ট্যানফোর্ড বিশ্ববিদ্যালয়-এর প্রফেসর এমেরিটাস। তার বই দ্য আর্ট অফ কম্পিউটার প্রোগ্রামিং কম্পিউটার বিজ্ঞানের যুগসুচনাকারী গ্রন্থ, তিনি টুরিং পুরস্কার সহ অসংখ্য সম্মাননায় ভূষিত হয়েছেন। কানুথকে বলা হয় অ্যালগরিদমিক বিশ্লেষণের জনক। অ্যালগরিদমের গনন জটিলতা বিশ্লেষণের কড়াকড়ি গাণিতিক পদ্ধতির উদ্ভাবনে তিনি অবদান রাখেন এবং এর মাধ্যমে অসীমতটীয় সংকেতকেও জনপ্রিয় করে তোলেন।

জন্ম ও শৈশব 
কানুথ উইসকনসিন রাজ্যের মিলউকি শহরে জন্মগ্রহণ করেন। সেখানে বাবা একটা ছোটখাট মুদ্রণ ব্যবসার মালিক ছিলেন এবং মিলাউকির লুথেরান হাই স্কুলে হিসাবরক্ষণের শিক্ষক ছিলেন। সেই বিদ্যালয়েই কানুথ পরে ভর্তি হন এবং পরবর্তীতে বিভিন্ন সন্মাননা লাভ করেন। অপ্রচলিত পথে বুদ্ধি কাজে লাগানোর ব্যপারে শৈশবেই কানুথ পারদর্শী ছিলেন। অষ্টম শ্রেণীর ছাত্র থাকাকালীন সময়ে একটা প্রতিযোগিতা জেতেন। সেখানে তিনি "Ziegler's Giant Bar" বাক্যাংশটির বর্ণগুলি ব্যবহার করে ৪৫০০টি বিভিন্ন শব্দ তৈরি করেন;  বিচারকদের তালিকায় ছিল মাত্র ২৫০০টি শব্দ। এই প্রতিযোগিতা থেকে প্রাপ্ত পুরস্কার ছিল তাঁর স্কুলের জন্য একটি টেলিভিশন এবং শ্রেণীর সবার জন্য ক্যান্ডি বার।

তথ্যসূত্র 

মার্কিন কম্পিউটার বিজ্ঞানী
১৯৩৮-এ জন্ম
জীবিত ব্যক্তি
কেস ওয়েস্টার্ন রিজার্ভ ইউনিভার্সিটির শিক্ষার্থী
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
গ্রেস মারে হপার অ্যাওয়ার্ড বিজয়ী
হার্ভি পুরস্কার বিজয়ী
আইইই জন ভন নিউম্যান মেডেল বিজয়ী
ফ্যারাডে পদক বিজয়ী
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন সুরকার
মার্কিন কম্পিউটার প্রোগ্রামার
কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী
আমেরিকান ম্যাথমেটিকাল সোসাইটির সভ্য
অ্যাসোসিয়েশন ফর কম্পিউটিং মেশিনারির সভ্য
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
ফরাসি বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়ার বিজ্ঞানী
টুরিং পুরস্কার বিজয়ী
ক্লড শ্যানন

ক্লড শ্যানন (এপ্রিল ৩০, ১৯১৬ - ফেব্রুয়ারি ২৪, ২০০১) একজন মার্কিন গণিতবিদ, তড়িৎ ও কম্পিউটার প্রকৌশলী ও বিজ্ঞানী। তিনি তথ্যতত্ত্ব বা Information theory এবং ডিজিটাল বর্তনী বিষয়ে গবেষণার সূচনা করেন এবং তিনি "তথ্য তত্ত্বের জনক" হিসেবে পরিচিত।

প্রাথমিক জীবন 

শ্যাননের জন্ম মিশিগানের পেটস্কি শহরে। জীবনের প্রথম ১৬ বছর কাটিয়েছেন মিশিগানের গেলর্ড শহরে। তিনি সেখানকার গেলর্ড হাই স্কুল হতে ১৯৩২ খ্রীস্টাব্দে পাস করেন। কিশোর বয়সে তিনি ওয়েস্টার্ন ইউনিয়ন এর বার্তাবাহক হিসাবে কাজ করেছেন। তিনি টমাস আলভা এডিসন এর দূর সম্পর্কের আত্মীয়।

বুলিয়ান তত্ত্ব 
১৯৩২ খ্রীস্টাব্দে শ্যানন মিশিগান বিশ্ববিদ্যালয় এ প্রবেশ করেন। সেখানে তিনি জর্জ বূল এর তত্ত্ব সম্পর্কে জানতে পারেন। ১৯৩৬ খ্রীস্টাব্দে তিনি তড়িৎ প্রকৌশল ও গণিত - এই দুই বিষয়ে স্নাতক ডিগ্রী অর্জন করেন। এর পর তিনি ম্যাসাচুসেট্‌স ইন্সটিটিউট অফ টেকনোলজি (এমআইটি) তে গ্রাজুয়েট শিক্ষা শুরু করেন। সেখানে তিনি ভ্যানেভার বুশ এর ডিফারেন্সিয়াল এ্যানালাইজার (যা এক প্রকারের এনালগ কম্পিউটার) এর উপর কাজ করেন। এই গবেষণা করার সময় শ্যানন উপলব্ধি করেন যে, বূলের তত্ত্ব কম্পিউটার বিজ্ঞানে খুব কার্যকর ভাবে ব্যবহার করা যাবে। তার মাস্টার্স গবেষণার থিসিস এর উপর একটি গবেষণাপত্র, A Symbolic Analysis of Relay and Switching Circuits, ১৯৩৮ খ্রীস্টাব্দে ট্রান্সাকশন্স অফ আমেরিকান ইন্সটিটিউট অফ ইলেক্ট্রিকাল ইঞ্জিনিয়ারস নামক জার্নালে প্রকাশিত হয়। এই পত্রটির জন্য শ্যানন আমেরিকান ইঞ্জিনিয়ার্স ইন্সটিটিউটের আলফ্রেড নোবেল পুরস্কার লাভ করেন। হার্ভার্ড বিশ্ববিদ্যালয়ের গবেষক হাওয়ার্ড গার্ডনার শ্যাননের এই থিসিসকে বিংশ শতাব্দীর সবচেয়ে গুরুত্বপূর্ণ মাস্টার্স থিসিস বলে অভিহিত করেছেন।

তথ্যসূত্র 

১৯১৬-এ জন্ম
২০০১-এ মৃত্যু
মার্কিন গণিতবিদ
মার্কিন কম্পিউটার বিজ্ঞানী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
মিশিগান বিশ্ববিদ্যালয়ের প্রাক্তন শিক্ষার্থী
আইইইই মেডেল অব অনার বিজয়ী
ন্যাশনাল মেডেল অফ সাইন্স বিজয়ী
হার্ভি পুরস্কার বিজয়ী
ক্লড ই. শ্যানন পুরস্কার বিজয়ী
২০শ শতাব্দীর মার্কিন প্রাবন্ধিক
২০শ শতাব্দীর মার্কিন পুরুষ লেখক
২০শ শতাব্দীর মার্কিন গণিতবিদ
২০শ শতাব্দীর মার্কিন অ-কল্পকাহিনী লেখক
২০শ শতাব্দীর নাস্তিক
২১শ শতাব্দীর নাস্তিক
মার্কিন নাস্তিক
মার্কিন বংশাণুবিদ
মার্কিন পুরুষ প্রাবন্ধিক
আলঝেইমার রোগ থেকে মৃত্যু
রয়েল সোসাইটির বিদেশি সদস্য
তথ্য তত্ত্ব
মার্কিন ফিলোসফিক্যাল সোসাইটির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
স্নায়ুযুদ্ধের ব্যক্তি
বুলিয়ান বীজগণিত

বুলিয়ান বীজগণিত নিয়ে ইংরেজ গণিতবিদ জর্জ বুল ১৮৪৭ সালে তার প্রকাশিত প্রথম গ্রন্থ দ্য ম্যাথমেটিক্যাল অ্যানালাইসিস ওফ লজিক (যুক্তিবিজ্ঞানের গাণিতিক বিশ্লেষণ)-এ‌ সর্বপ্রথম আলোচনা করেন। পরবর্তীতে তিনি ১৮৫৪ সালে গণিত ও যুক্তির মধ্যে সম্পর্ক নিয়ে তার এন ইনভেস্টিগেশান অফ দ্য লজ অফ থট (চিন্তার নিয়ম নিয়ে কিছু চিন্তাভাবনা) গ্রন্থে বুলিয়ান বীজগণিত নিয়ে বিস্তারিত আলোচনা করেন। বুলিয়ান বীজগণিত তিনভাবে সাধারণ বীজগণিত থেকে ভিন্ন হতে পারে: চলকের মান গ্রহণে, যা সাংখ্যিক কোন চিহ্নের বদলে লজিক মেনে চলে, যথাক্রমে "১" এবং "০"; এই মানগুলোতে প্রযোজ্য অপারেশনে; এবং এই অপারেশনগুলোর বৈশিষ্ট্যে, অর্থাৎ তাদের নিয়মে। গাণিতিক যুক্তি, ডিজিটাল যুক্তি, গণকযন্ত্রের প্রোগ্রামিং, সেট তত্ত্ব এবং পরিসংখ্যানে বুলিয়ান বীজগণিতের ব্যবহার রয়েছে। জর্জ বুল সর্বপ্রথম গণিত ও যুক্তির মধ্যে সম্পর্ক আবিষ্কার করেন এবং গণিত ও যুক্তির ওপর ভিত্তি করে এক ধরনের বীজগণিত তৈরি করেন, যাকে বুলিয়ান বীজগণিত বলা হয়।

সত্যক সারণি
বুলিয়ান বীজগণিতে সত্যক সারণি বলতে বোঝায় একাধিক শর্তের বিভিন্ন মানের জন্য সম্পূর্ণ শর্তের মান কি সত্য নাকি মিথ্যা তা প্রকাশক সারণি৷যেমন বক্তব্যটির ক্ষেত্রে
 বক্তব্যটি সত্য হবে যদি  কিন্তু  হয়
 বক্তব্যটি সত্য হবে যদি  কিন্তু  হয়
 বক্তব্যটি মিথ্যা হবে যদি  কিন্তু  হয়
 বক্তব্যটি মিথ্যা হবে যদি  কিন্তু  হয়৷
উপর্যুক্ত ক্ষেত্রগুলোকে সত্যক সারণিরূপে প্রকাশ করলে পাওয়া যাবে

অপারেশনসমূহ
বুলিয়ান বীজগণিতে মূলত তিনটি মৌলিক অপারেশন বা ক্রিয়া রয়েছে-যৌক্তিক যোগ,যৌক্তিক গুণ এবং পরিপূরক৷ পরবর্তীকালে ক্লড শ্যানন নামে তার এক ছাত্র বুলিয়ান অ্যালজেব্রাকে ইলেকট্রনিক্স এর সাথে যুক্ত করেন এবং তা ব্যবহার ও করেন। ফলে বৈদ্যুতিক গণনা যন্ত্র তৈরি কাজের শুরু হয়।

যৌক্তিক যোগ
বুলিয়ান বীজগণিতে যৌক্তিক যোগ মানে  সাধারণ বিবৃতিতে অথবা বোঝায়৷ যেমন - যদি বৃষ্টি হয় অথবা রাস্তা ভেজা থাকে তাহলে করিম যাবে৷ এখন রাস্তা ভেজা থাকলেই করিম যাবে৷আবার বৃষ্টি হলেই করিম যাবে৷ দুটি শর্তের একটি সত্য হলেই করিম যাবে৷
বুলিয়ান বীজগণিতেে বক্তব্যটি হবে - (যেখানে বৃষ্টি হওয়ার চলক a  এবং রাস্তা ভেজা থাকার চলক b)

তথ্যসূত্র

বহিঃসংযোগ 

 How Stuff Works – Boolean Logic
 Science and Technology - Boolean Algebra  contains a list and proof of Boolean theorems and laws.

 
বীজগাণিতিক যুক্তি
অণু-ইলেকট্রন বিজ্ঞান

অণু-ইলেকট্রন বিজ্ঞান বা ইংরেজি পরিভাষাতে মাইক্রোইলেকট্রনিক্‌স () ইলেকট্রন বিজ্ঞানের একটি শাখা, যাতে অত্যন্ত ক্ষুদ্র মাপের (সাধারণত মাইক্রোমিটার মাপের বা তার চেয়েও ক্ষুদ্র) ইলেকট্রনীয় যন্ত্রাংশের বৈশিষ্ট্য ও অণু-উৎপাদন (microfabrication মাইক্রোফ্যাব্রিকেশন) নিয়ে গবেষণা করা হয়। এই যন্ত্রাংশগুলি অর্ধপরিবাহী পদার্থ দিয়ে প্রস্তুত করা হয়। বেশির ভাগ ইলেকট্রনীয় যন্ত্রাংশের অতিক্ষুদ্র অণু-ইলেকট্রনীয় রূপ রয়েছে, যেমন ট্রানজিস্টর, ধারক, আবেশক, রোধক, ডায়োড, অন্তরক এবং পরিবাহী --- এগুলির সবগুলিকেই ইলেকট্রনীয় অণু-যন্ত্রাংশ হিসেবে বাস্তবায়িত করা সম্ভব হয়েছে।

ডিজিটাল  সমন্বিত বর্তনীসমূহ (আইসি) মূলত ট্রানজিস্টর দিয়ে তৈরি। অ্যানালগ বর্তনীতে সাধারণত রোধ এবং ধারক থাকে। কিছু উচ্চ কম্পাঙ্কের অ্যানালগ বর্তনীতে আবেশক ব্যবহার করা হয়ে থাকে।

প্রযুক্তিগত কৌশলের অগ্রগতির সাথে সাথে ইলেকট্রনীয় অণু-যন্ত্রাংশসমূহের মাপ ক্রমে হ্রাস পাচ্ছে। ক্ষুদ্রতর মাপে বর্তনীর অন্তর্নিহিত ধর্ম, যেমন আন্তঃসংযোগ (ইন্টারকানেকশন), ইত্যাদি গুরুত্বপূর্ণ হয়ে ওঠে। এগুলি "পরজীবী প্রভাব" (parasitic effects) হিসেবে পরিচিত। অণু-ইলেকট্রন প্রকৌশলীর লক্ষ্য হল এইসব প্রভাব যতটা সম্ভব কমানোর চেষ্টা করা এবং একই সাথে ক্ষুদ্রতর, দ্রুততর এবং আরও কমদামী অণু-যন্ত্রাংশ উৎপাদন করা।

আরও দেখুন 
 তড়িৎ প্রকৌশল
 ডিজিটাল বর্তনী
 অ্যানালগ বর্তনী
 ইন্টেল
 সান মাইক্রোসিস্টেম্‌স
 ইন্টেল মাইক্রোপ্রসেসরসমূহের তালিকা
 পেন্টিয়াম

ইলেকট্রনিক্স
সান মাইক্রোসিস্টেম্‌স

সান মাইক্রোসিস্টেম্‌স (ইংরেজি: Sun Microsystems সান্‌ মায়্‌ক্রোসিস্টাম্‌জ়্‌) একটি বহুজাতিক প্রকৌশলবিষয়ক ব্যবসা প্রতিষ্ঠান।যার প্রধান কার্যালয় সান্তা ক্লারা,ক্যালিফোর্নিয়াতে অবস্থিত।এটি ২৪শে ফেব্রুয়ারি,১৯৮২ সালে প্রতিষ্ঠিত। 
সান মিক্রোসিস্টেমস প্রধানত কম্পিউটার সার্ভার, ওয়ার্কস্টেশন প্রস্তুতকারক।
যদিও সানকে হার্ডওয়ার কোম্পানি হিসাবা বলা হয়েছে তার পরেও তারা বেশ কিছু নামকরা সফটওয়্যার তৈরি করেছে।তার মাঝে উল্লেখযোগ্য হলো
সোলারিস (এটি একটি অপারেটিং সিস্টেম), জাভা প্লাটফর্ম, ওপেন অফিস, ডাটাবেজ ম্যানেজমেন্ট করার জন্যে মাইএসকিউএল। ২০০৯ সালের ২০ এপ্রিলের এক চুক্তি অনুযায়ী ২০১০ সালের ৭ জানুয়ারি ওরাকল কর্পোরেশন সান মাইক্রোসিস্টেমসকে ৭.৪ বিলিয়ন মার্কিন ডলারে কিনে নেয়। বিনোদ খোসলা এর অন্যতম প্রতিষ্ঠাতা।

তথ্যসূত্র 

বাণিজ্যিক প্রতিষ্ঠান
১৯৮২-এ প্রতিষ্ঠিত
মুক্ত সফটওয়্যার কোম্পানি
২০১০-এর অধিগ্রহণ ও একত্রীকরণ
নাইমুর রহমান দুর্জয়

নাইমুর রহমান দুর্জয় (জন্ম: ১৯ সেপ্টেম্বর, ১৯৭৪) একজন বাংলাদেশী ক্রিকেটার।  তিনি ডানহাতি ব্যাটসম্যান এবং ডানহাতি অফব্রেক স্পিনার। তিনি জাতীয় সংসদের দুইবারের সাবেক সদস্য।

জন্ম
নাইমুর রহমান দুর্জয় ১৯৭৪ সালের ১৯ সেপ্টেম্বর মানিকগঞ্জের ঘিওর উপজেলার। সিংজুরী ইউনিয়নের 
বৈকুণ্ঠপুর গ্রামে জন্মগ্রহণ করেন।  তার পিতা মরহুম অধ্যক্ষ সায়েদুর রহমান এবং  মাতা নীনা রহমান।

কর্মজীবন
বাংলাদেশ জাতীয় দলের একজন ক্রিকেটার।  তিনি বাংলাদেশ জাতীয় দলের সাবেক অধিনায়ক।   ডাক নাম দুর্জয়।  তিনি ৮ টি টেস্ট ও ২৯ টি একদিনের আন্তর্জাতিক ক্রিকেট ম্যাচ খেলেন।  ২০০০ সালে ভারতের বিরুদ্ধে বাংলাদেশের প্রথম টেস্ট ম্যাচে তার অধিনায়ক হিসেবে অভিষেক হয়।  ২০১৪ ও ২০১৮ সালে তিনি মানিকগঞ্জ-১ আসনের সংসদ সদস্য নির্বাচিত হন।

এছাড়া তিনি বাংলাদেশের ক্রিকেট ওয়েলফেয়ার এসোসিয়েসন এর প্রেসিডেন্ট এবং তিনি বাংলাদেশ ক্রিকেট বোর্ড নির্বাচক ও পরিচালক।  তার বাবা অধ্যক্ষ সায়েদুর রহমান মানিকগঞ্জ-১ আসনের সাবেক সাংসদ সদস্য।  তার মা মানিকগঞ্জ জেলা আওয়ামী মহিলা লীগের ২৩ বছর সভাপতিত্ব করেন।

ব্যক্তিগত জীবন
নাইমুর রহমান দুর্জয় ঘিওর উপজেলার হ্যাপী রহমানের সাথে বিবাহ বন্ধনে আবদ্ধ হন।

তথ্যসূত্র

বহিঃসংযোগ 

 

১৯৭৪-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশ জাতীয় ক্রিকেট দলের অধিনায়ক
ঢাকা মহানগরীর ক্রিকেটার
ঢাকা বিভাগের ক্রিকেটার
১৯৯৮ কমনওয়েলথ গেমসের ক্রিকেটার
১৯৯৯ ক্রিকেট বিশ্বকাপের ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
দশম জাতীয় সংসদ সদস্য
একাদশ জাতীয় সংসদ সদস্য
মানিকগঞ্জের ক্রীড়াবিদ
ঢাকা মেট্রোপলিশের ক্রিকেটার
বাংলাদেশী ক্রিকেট কোচ
বাংলাদেশ আওয়ামী লীগের রাজনীতিবিদ
জাতীয় ক্রীড়া পুরস্কার বিজয়ী
কমনওয়েলথ গেমসে বাংলাদেশের প্রতিযোগী
মানিকগঞ্জ জেলার ব্যক্তি
ঢাকা বিভাগ থেকে আগত ক্রিকেটার
বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
২১শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর বাংলাদেশী পুরুষ ক্রীড়াবিদ
বাংলাদেশী ক্রীড়াবিদ-রাজনীতিবিদ
আড়িয়াল খাঁ নদ

আড়িয়াল খাঁ পদ্মার একটি প্রধান শাখা নদ। আড়িয়াল খাঁ হচ্ছে ফরিদপুর, মাদারীপুর ও বরিশাল জেলার একটি নদ। নদটির দৈর্ঘ্য ১৫৫ কিলোমিটার, গড় প্রস্থ ৩০০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আড়িয়াল খাঁ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদ নং ২।

ইতিহাস 
অতীতে নদটির নাম ছিল ভুবনেশ্বর। ১৮০১ সালে ঠগি দমনের জন্য আড়িয়াল খাঁ নামক একজন জমাদার গভর্ণমেন্ট কর্তৃক নিযুক্ত হয়। ভুবনেশ্বর নদ থেকে একটি খাল খনন করিয়ে তা প্রাচীন পদ্মার দক্ষিণাংশের সঙ্গে সংযুক্ত করিয়ে দেওয়া হয়। এই খালটিই কালক্রমে প্রবল রুপ ধারণ করে প্রাচীন পদ্মা ও ভুবনেশ্বরের কতকাংশ গ্রাস করে এবং সাধারণ জনগণের কাছে আড়িয়াল খাঁ নামে পরিচিত হয়।

নদের গতিপ্রকৃতি 
বর্তমানে সমুদ্রগামী পদ্মার শাখাগুলোর মধ্যে মধুমতী ও আড়িয়াল খাঁ নদ দুটি প্রধান। পদ্মা নদীর গোয়ালন্দ ঘাট থেকে প্রায় ৫১.৫ কিমি দক্ষিণ-পূর্বের পদ্মা থেকে এই শাখা নদ (আড়িয়াল খাঁ) প্রবাহিত হয়ে ফরিদপুর ও মাদারীপুর জেলার মধ্য দিয়ে বরিশালের গৌরনদী উপজেলা ও মুলাদী উপজেলার  উত্তর-পূর্বভাগ দিয়ে প্রবাহিত হয়ে তেঁতুলিয়া চ্যানেলে ঢুকেছে। আড়িয়াল খাঁ নদ চলার পথে নড়িয়ার খাল, পালং খাল, ভুবনেশ্বর, ময়নাকাটা, কুমার, কাইলা, নয়াভাঙনী, জয়ন্তী প্রভৃতি নদ-নদীর মাধ্যমে পদ্মা নদীর সাথে সংযোগ রক্ষা করে চলেছে। নদের গতিপথ প্রায়ই আঁকাবাঁকা। নদটি ভাঙনপ্রবণ। এর ফলে অনেক জনপদ এর গর্ভে বিলীন হয়েছে। মাদারীপুর শহরও এই নদীর ভাঙনে ক্ষতিগ্রস্ত হওয়ার প্রবল আশঙ্কা রয়েছে। এই নদীর তীরবর্তী উল্লেখযোগ্য স্থানগুলো হলো পিঁয়াজখালী, চৌধুরীহাট, উৎরাইল, দত্তপাড়া, কবিরাজপুর, লতিখোলা, সফিপুর, নোমরহাট, মাদারীপুর পৌরসভা, খাসেরহাট বন্দর। উনিশ শতকের শেষ দিকে আড়িয়াল খাঁ ছিল প্রধান ধারা। বর্তমানে এর শেষ প্রান্ত পলি ভরাট হয়ে মাদারীপুরের কাছে আড়িয়াল খাঁ দুটি শখায় বিভক্ত হয়েছে। বাঁ দিকের প্রবাহিত অংশ আড়িয়াল খাঁ। আর ডান দিকে টরকি নামে প্রবাহিত হচ্ছে।

অন্যান্য তথ্য 
আড়িয়াল খাঁ নদটি সারা বছর নাব্য। মার্চ-এপ্রিলে পানির প্রবাহ কম থকে। তবে বর্ষাকালে পানি প্রবাহ বেশি থাকে। তখন জুলাই-আগস্ট মাসে প্রবাহের পরিমাণ দাঁড়ায় ৪ হাজার ঘনমিটার/সেকেন্ড। এ সময় নদে পানির গভীরতা ১২ মিটার পর্যন্ত থাকে। নদটির মোট দৈর্ঘ্য ১৬৩ কিমি। মাদারীপুর পর্যন্ত স্বাভাবিক জোয়ার-ভাটার পরিসর ০.৩২ মিটার। প্রস্থ ৩০০ মিটার। নদটির অববাহিকার আয়তন ১৪৩৮ বর্গ কিমি।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বহিঃসংযোগ 
 বাংলাপিডিয়ায় আড়িয়াল খাঁ নদী

ফরিদপুর জেলার নদী
মাদারীপুর জেলার নদী
বরিশাল জেলার নদী
সদরপুর উপজেলা
বাংলাদেশের রাজনৈতিক দলের তালিকা

বাংলাদেশে প্রধানত দ্বিদলীয় শাসনব্যবস্থা বিরাজমান। অর্থাৎ দুই দলের বাইরে অন্য কোনো দলের নামে নির্বাচনে জয়লাভ কারো পক্ষে অত্যন্ত কঠিন। এখানে প্রধান দুই দল পালাক্রমে দেশ শাসন করে থাকে।

নিবন্ধিত রাজনৈতিক দল 
নির্বাচন কমিশন অনুসারে একটি দল নিবন্ধিত হিসেবে স্বীকৃত হয় যদি এটি নিচে তালিকাভুক্ত দুটি শর্ত পূরণ করে:

 একটি দলকে আগের দুটি সংসদ নির্বাচনে নির্বাচনী প্রতীক সহ অন্তত একটি আসন নিশ্চিত করতে হবে।
 যে সব আসনে তাদের প্রার্থীরা পূর্বোক্ত সংসদ নির্বাচনে অংশ নিয়েছিলেন, সেসব আসনে মোট ভোটের পাঁচ শতাংশ নিশ্চিত করা।
 একটি কার্যকরী কেন্দ্রীয় কার্যালয় স্থাপন করতে হবে, যে কোনো নামে এটিকে একটি কেন্দ্রীয় কমিটির নামে ডাকা যেতে পারে, কমপক্ষে এক-তৃতীয়াংশ প্রশাসনিক জেলায় অফিস এবং অন্তত ১০০টি উপজেলা বা মেট্রোপলিটন থানাতে অফিস থাকতে হবে এবং প্রতিটি উপজেলায় দলের সদস্য হিসেবে কমপক্ষে ২০০ জন ভোটার থাকতে হবে।

 ২৬, ২৯, ৩৬ এবং ৩৯ নিবন্ধন নং সংবলিত দলের নিবন্ধন বাতিল করা হয়েছে। বর্তমান মোট দল সংখ্যা  ৫১ টি।

দল ও জোটসমূহ 
সূত্র:

রাজনৈতিক জোটসমূহ
 চৌদ্দ দলীয় জোট
 বিশ দলীয় জোট
 জাতীয় ঐক্যফ্রন্ট
 যুক্তফ্রন্ট
 সম্মিলিত সংগ্রাম পরিষদ
 বাম গণতান্ত্রিক জোট
 সম্মিলিত জাতীয় জোট
 গণঐক্য
 গণতন্ত্র মঞ্চ
 সমমনা ইসলামী দলসমূহ

অনিবন্ধিত রাজনৈতিক দলসমূহ 
 বাংলাদেশ রিপাবলিক পার্টি
 জাতীয় নাগরিক পার্টি
জাতীয় পার্টি (কাজী জাফর)
শ্রমিক কৃষক সমাজবাদী দল
বাংলাদেশের কমিউনিস্ট পার্টি (মার্কসবাদী-লেনিনবাদী) (উমর)
 বাংলাদেশ গণ আজাদী লীগ
 বাংলাদেশ মুক্তির ডাক ৭১
 জনতার দল
 আমজনতার দল 
 বাংলাদেশ সংস্কার পার্টি (বি আর পি) 
 বাংলাদেশ সোশ্যাল ডেমোক্রেটিক পার্টি
 ভাসানী জনশক্তি পার্টি 
 বাংলাদেশ আম জনগণ পার্টি 
 গণ আজাদী লীগ (এস কে শিকদার)
 জাতীয় মুক্তি কাউন্সিল
 নয়াগণতান্ত্রিক গণমোর্চা
 গণমুক্তি ইউনিয়ন
 বাংলাদেশের সমাজতান্ত্রিক মজদুর পার্টি
 জাতীয় গণতান্ত্রিক গণমঞ্চ
বাংলাদেশের সমাজতান্ত্রিক দল (মার্কসবাদী)
বাংলাদেশের সাম্যবাদী দল (সাঈদ)
ন্যাপ ভাসানী
 রাষ্ট্র সংস্কার আন্দোলন
 সোনার বাংলা পার্টি
 তৃণমূল জাতীয় পার্টি 
ন্যাশনাল ডেমোক্রেটিক পার্টি
 বাংলাদেশ কমিউনিস্ট ইউনিয়ন
 জাতীয় গণতান্ত্রিক ফ্রন্ট(এনডিএফ)
 বাংলাদেশ জাতীয় ইনসাফ পার্টি 
 জাতীয় জনতা পার্টি 
খেলাফতে রব্বানী পার্টি
বাংলাদেশ লেবার পার্টি
নেজামে ইসলাম পার্টি
বাংলাদেশের ইউনাইটেড কমিউনিস্ট লীগ
বাংলাদেশ সনাতন পার্টি
জাতীয় বিপ্লবী পরিষদ 
জনতা পার্টি বাংলাদেশ
বাংলাদেশ ফরায়েজি আন্দোলন 
বাংলাদেশ জাস্টিস মুভমেন্ট (বিজেএম)

আঞ্চলিক দলসমূহ

 পার্বত্য চট্টগ্রাম জনসংহতি সমিতি (এন এম লারমা)
 ইউনাইটেড পিপলস ডেমোক্রেটিক ফ্রন্ট (ইউপিডিএফ)

টীকা

দল ও প্রতিক

সুত্র:

তথ্যসূত্র

বাংলাদেশের রাজনীতি সম্পর্কিত তালিকা
বাংলাদেশ-ভিত্তিক সংগঠনের তালিকা
এশিয়ার রাজনৈতিক দলের তালিকা
দেশ অনুযায়ী রাজনৈতিক দলের তালিকা
হাবিবুল বাশার সুমন

হাবিবুল বাশার সুমন (জন্ম: আগস্ট ১৭, ১৯৭২, নাগকান্দা কুষ্টিয়া জেলা) বাংলাদেশ জাতীয় ক্রিকেট দলের সাবেক অধিনায়ক এবং বাংলাদেশের সফলতম টেস্ট ব্যাটসম্যান। তার পুরো নাম কাজী হাবিবুল বাশার। তিনি একজন ডান-হাতি ব্যাটসম্যান। তার বোলিংয়ের ধরন অফ ব্রেক। বাংলাদেশ জাতীয় দল ছাড়াও তিনি জাতীয় ক্রিকেট লিগে খুলনা জেলা এবং ঢাকার প্রিমিয়ার ডিভিশন ক্রিকেটে বাংলাদেশ বিমান দলের হয়ে খেলছেন। তার টেস্ট অভিষেক হয় ২০০০ সালে ভারতের বিপক্ষে। আর একদিনের খেলায় অভিষেক হয় ১৯৯৫ সালে শ্রীলঙ্কার বিপক্ষে সংযুক্ত আরব আমিরাতের শারজায়। তার অধীনে বাংলাদেশ ক্রিকেট দল প্রথম কোন টেস্ট ম্যাচে জয়লাভ করে এবং অস্ট্রেলিয়া, ভারত, শ্রীলঙ্কা ও দক্ষিণ আফ্রিকার বিরুদ্ধে একদিনের আন্তর্জাতিক ম্যাচে জয়লাভ করেছে।

খেলোয়াড়ী জীবন

টেস্ট 
টেস্ট ক্রিকেটে বাংলাদেশের পক্ষ হয়ে বর্তমানে তিনি চতুর্থ  সর্বোচ্চ রান সংগ্রহকারী হিসেবে রয়েছেন। এ পর্যন্ত তিনি তিন হাজারেরও অধিক রান করেছেন।
 টেস্ট অভিষেক: বিপক্ষ ভারত, বঙ্গবন্ধু, ২০০০
 টেস্টে সর্বোচ্চ রান ১১৩, বিপক্ষ ওয়েস্ট ইন্ডিজ, ২০০৪

একদিনের আন্তর্জাতিক 
একদিনের আন্তর্জাতিকে অভিষেক: বিপক্ষ শ্রীলঙ্কা, শারজাহ, ১৯৯৫
 একদিনের খেলায় সর্বোচ্চ রান ৭৮, বিপক্ষ জিম্বাবুয়ে, ২০০৭

তথ্যসূত্র

বহিঃসংযোগ 

 
 
 বাংলা ক্রিকেট খেলোয়াড় প্রোফাইল
 Bangladesh টেস্ট ব্যাটিং গড়

১৯৭২-এ জন্ম
জীবিত ব্যক্তি
২০শ শতাব্দীর বাংলাদেশী ক্রিকেটার
২১শ শতাব্দীর বাংলাদেশী ক্রিকেটার
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশ জাতীয় ক্রিকেট দলের অধিনায়ক
বিমান বাংলাদেশ এয়ারলাইন্সের ক্রিকেটার
২০০৩ ক্রিকেট বিশ্বকাপের ক্রিকেটার
খুলনা বিভাগের ক্রিকেটার
কুষ্টিয়া জেলার ব্যক্তি
খুলনা বিভাগ থেকে আগত ক্রিকেটার
ঢাকা ওয়ারিয়র্সের ক্রিকেটার
আইসিএল বাংলাদেশ একাদশের ক্রিকেটার
মোহামেডান স্পোর্টিং ক্লাবের ক্রিকেটার
ব্রাদার্স ইউনিয়নের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
২০শ শতাব্দীর বাংলাদেশী পুরুষ ক্রীড়াবিদ
জাভেদ ওমর বেলিম

জাভেদ ওমর বেলিম(জন্ম: ২৫ নভেম্বর, ১৯৭৬) (ডাকনাম: গুল্লু) বাংলাদেশ জাতীয় ক্রিকেট দলের একজন ক্রিকেটার। তার ডাক নাম গোল্লা। তিনি জাতীয় দলে মূলত ওপেনার হিসেবে খেলতেন। একজন দক্ষ ফিল্ডার হিসেবে তার সুনাম আছে। ওডিআই ক্রিকেটে বাংলাদেশ জাতীয় দলে তার স্থান পাওয়া নিয়ে অনেকের মনে দ্বিধা থাকলেও টেস্ট দলে ওপেনার হিসেবে তার গ্রহণযোগ্যতা সবসময়ই ছিল।

তথ্যসূত্র

বহিঃসংযোগ 
 

১৯৭৬-এ জন্ম
জীবিত ব্যক্তি
বাংলাদেশী ক্রিকেটার
বাংলাদেশের টেস্ট ক্রিকেটার
বাংলাদেশের একদিনের আন্তর্জাতিক ক্রিকেটার
২০শ শতাব্দীর বাংলাদেশী ক্রিকেটার
২১শ শতাব্দীর বাংলাদেশী ক্রিকেটার
ঢাকা বিভাগের ক্রিকেটার
ঢাকা থেকে আগত ক্রিকেটার
বিমান বাংলাদেশ এয়ারলাইন্সের ক্রিকেটার
বরিশাল বিভাগের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ